|  |
| --- |
| Referataf institutledermøde den 20. februar 2018 |
| **Deltagere:**  | Dekanen, prodekanen, Steffen Nordahl Lund, Anne Jensen, Per Krogh Hansen, Martin Rheinheimer, Mads Funding og Gitta Stærmose |
| **Gæster:** | Nikolaj Malchow-Møller, Francesco Sannino og Charlotte Gøbel |

|  |
| --- |
| 1. **DIAS – status og next step.**

Dekan Nikolaj Malchow-Møller, co-director Francesco Sannino, og centersekretær Charlotte Gøbel deltog i mødet. Dekan Nikolaj Malchow-Møller oplyste, at ministerens udmelding om etablering af få særlige Nobelpriscentre falder fint i tråd med tankerne om og konstruktionen af DIAS. Der forventes etableret 3-4 centre. Finansieringen heraf samt processen er pt. uafklaret. Beslutning forventes dog truffet inden for de næste 1½ år. Dekan Nikolaj Malchow-Møller oplyste, at hvor konstruktionen på Københavns Universitet er monodisciplinær, er DIAS tværdisciplinær. AIAS og DIAS vil være konkurrenter, men der er også mulighed for samarbejde, partnerskab.Co-director Francesco Sannino præsenterede herefter DIAS og next step. Dekanen takkede for præsentationen.  |
| **2. Status for til- og fravalg.**Dekanen orienterede om fakultetets fremsendelse af til- og fravalg til direktionen.  |
| **3. Studiegården.**Institutlederkredsen drøftede sagen. Forslag til aktiviteter/anvendelsesmuligheder sendes til Gitta Stærmose senest den 26. februar 2018 kl. 14. |
| **4. Det nationale sprogcenter.**Dekanen orienterede om et møde mellem HUM-dekanerne ved Aarhus Universitet, Aalborg Universitet og Syddansk Universitet om den vestlige del af det nationale sprogcenter. Der er afsat 100 mio. kr. til den nye sprogstrategi, der går på tværs af alle uddannelsesniveauer. Et fremtidigt samarbejde mellem regioner, kommuner, UC’er blev drøftet. Det blev præciseret, at ECML er tænkt ind i overvejelserne.  |
| **5. Etablering af ph.d.-dissertation award.** RI-rådet drøfter på dets møde den 21. februar 2018 et oplæg fra Ph.d.-K om etablering af en dissertation award, som skal uddeles på baggrund af fremragende/excellente ph.d.-projekter. Per Krogh Hansen, som er Humanioras repræsentant i RI-rådet, oplyste, at han havde haft kontakt til ph.d.-skolelederen om forslaget. Forskellige problemstillinger blev berørt. Der var bred enighed om, at det er afhandlingens forskningsmæssige kvalitet, der skal være afgørende for tildeling af den højeste udmærkelse i form af Summa Cum Laude til ph.d.-graden.  |
| **6. Fortsættelse af Talentprogram i Entreprenørskab 2018-2021.**RI-rådet drøfter på dets møde den 21. februar 2018 SDU RIO’s oplæg til talentprogrammer i entreprenørskab for 2018-2021 og fortsættelse af talentprogrammet for en treårig periode.Institutlederkredsen drøftede oplægget, hvori der blandt andet ligger ønske om en treårig bevillingsperiode. Institutlederkredsen fandt dog, at den nuværende etårige bevillingshorisont bør fastholdes. Man ønskede endvidere, at forskere og fagmiljøer inddrages, således at programmet også er forskningsdækket.  |
| **7. Opsamling på elitetiltag i 2016-2017 og videreførelse i 2018.** RI-rådet drøfter på dets møde den 21. februar 2018 elitesatsningen 2016-2017 og en fortsættelse af ordningen i 2018. Institutlederkredsen fandt en videreførelse af ordningen fornuftig. Dekanen oplyste, at direktionen med det mål for øje at øge antallet af Centre of Excellences har besluttet at nedsætte en tværgående gruppe til sparring og rådgivning af potentielle ansøgere til fremtidige DG Centers of Excellence. Professor Lars Boje Mortensen, CML, har givet tilsagn om deltagelse.  |
| **8. Friplads- og stipendieordningen**Prodekanen orienterede om, at fakultetet har modtaget 5-10 fripladser og stipendier i de kommende år, svarende til max. 5 kandidatforløb. Muligheden skal bredes ud til engelsksprogede kandidatuddannelser, hvor ledigheden samtidig er lav. Friplads og stipendier efter denne ordning kan alene tildeles ansøgere fra ikke EU/EØS-lande.Institutlederkredsen fandt, at kandidatuddannelserne i henholdsvis negot i turisme og webkommunikation opfylder krav til ordningen.  |
| **9. Samfinansierede ph.d.-stipendier.**Institutlederkredsen besluttede på møde den 24. oktober 2017, at antallet af ordinære ph.d.-stipendier nedjusteres til 1/3 fra 2019. Det er op til det enkelte institut, hvordan tildelte ph.d.-midler anvendes (fuld- eller delfinansierede). Martin Rheinheimer redegjorde for de problemstillinger, som instituttet var stødt ind i ved etablering af samarbejdsaftaler om medfinansiering af ph.d.-stipendier. Mads Funding og Gitta Stærmose blev bedt om at redegøre for mulige problemstillinger og fremsætte løsningsforslag til drøftelse på et senere institutledermøde.  |
| **10. Julefest 2018.**Sagen blev drøftet. Man tog baglandets frustrationer over opbrud i de lokale julearrangementer for at kunne deltage i et fælles arrangement til efterretning. Lokale julearrangementer i Odense afvikles på samme dag, d.v.s.7. december 2018. Institutlederkredsen besluttede, at der holdes en Sommerfest (før sommer, ultimo maj/primo juni). Det er fællesskabet, der tegner festen, hvorfor der skal nedsættes en arbejdsgruppe med deltagelse af to repræsentanter fra hver enhed (hvert institut og fakultetssekretariatet, herunder studiesekretariatet). Institutlederne vil blive bedt om at fremsende navne på repræsentanter. Mads Funding indkalder til 1. møde.  |
| **11. Meddelelser fra** Prodekanen orienterede om Rigsrevisionens undersøgelse af studieintensiteten i forhold til IVK uddannelser i henholdsvis Odense, Kolding og Slagelse samt Interkulturel Pædagogik med dansk som andetsprog.En mailudveksling om kompensation for koordinerende funktioner mellem institutleder, studieledere og faglærere blev kort vendt. Sagen tages op på kommende institutledermøde. Anne Jensen: Center of Excellence; eksterne bevillinger; FKK-bedømmelser. Steffen Nordahl Lund: Medarbejdermøde; Arrangement v/Donna Hurford, SDUUP om pædagogiske praksisser ved storholdsundervisning; DM-pris til Sille Meulengracht. Han orienterede herudover om, at instituttet med bistand af en praktikant bl.a. havde fået kortlagt timetallet på BA- og KA-uddannelser. Kortlægningen viser et markant overudbud i forhold til timetalsgarantien.Martin Rheinheimer: ansættelser; fristen for optag på kandidatuddannelser er fremrykket til 1. marts 2018. Han oplyste, at Mellemøststudier havde haft en tilsvarende positiv oplevelse med en praktikants opgaveløsning. Sekretariatschefen oplyste, at der indkaldes til budget- og lønopfølgningsmøder før påske.  |
| **12. Eventuelt.** Intet.  |

Med venlig hilsen

Simon Torp

Dekan